Metropolisie maak gruvonds in motor se kattebak - Maroela Media
'n Man is in hegtenis geneem ná Tshwane-metropolisiebeamptes Sondagoggend op 'n gruvonds in 'n kattebak van 'n luierende motor afgekom.
AO Johan van Dyk, woordvoerder van die polisie, het aan Maroela Media bevestig die voorval het omstreeks 08:00 in Montanapark in Pretoria plaasgevind toe 'n wit Jetta 'n padteken getref en in die middel van die pad op 'n verkeerseiland te staan gekom het.
Dit het op die hoek van Sefako Makgathorylaan en Calliandrastraat plaasgevind.
"Lede van die publiek het nader gegaan. Die motor het nog geluier, maar die bestuurder was nêrens te vinde nie. Hulle het toe die metropolisie ontbied en die motor is deur metrobeamptes deursoek – dit is toe dat hulle 'n man se liggaam in die kattebak aangetref het."
Van Dyk het bevestig dat die slagoffer, 'n 53-jarige man, se hande vasgebind was en dat hy vol bloed was. Sy familie is reeds in kennis gestel. Van Dyk wou egter nie onmiddellik die oorledene se naam bekendmaak nie.
Die oorsaak van die man se dood sal deur 'n nadoodse ondersoek bevestig word.
Die SAPD is ook na die toneel ontbied en het begin met sy ondersoek. "Die leidrade het ons gelei na Kameeldrift waar een verdagte in hegtenis geneem is. Die polisie het 'n tweede verdagte ook ondervra, maar hy is vrygelaat omdat hy nie in dié stadium met die moord verbind kan word nie."
Volgens Van Dyk is die polisie op soek na nog 'n verdagte.
"Die moord is in Kameeldrift gepleeg en die lyk is van daar af vervoer. Die nadoodse ondersoek sal aandui wanneer presies die man vermoor is."
Die verdagte sal Dinsdag in die hof verskyn op aanklag van moord.
SuperSport-voorval: 'Moenie oorhaastig oordele vel nie'
Dit is hoeveel n lewe werd is in hierdie piesang republiek met sy afwesigheid van wetstoepassers ,korrupte howe en oorvol tronke.
Die ANC is n beweging van moord en misdaad, en die hele wereld begin dit besef.
Dit is erg wat daagliks gebeur !!!
Was dit 'n bekende persoon …. MPD het hom duidelik uitgeken ???
Was seker slagoffer se motor.
Sisulu moet die skille van haar oë af haal en ophou om vir die buiteland te lieg. Elke dag lees ons van moorde. As jy jou self verdedig is jy 'n rassis. Nog nooit in ons land het dit so gegaan nie. Afrivorum word gekritiseer maar hulle lieg nie vir die buiteland nie. Hulle verkondig geen onwaarhede soos wat sy wil te kenne gee nie.
Die moord en doodslag in hierdie land het die hoodste vlakke denkbaar bereik. Dit is ongelukkig nie moontlik om die situasie te verbeter nie, want niemand wil erken wie vir misdaad verantwoordelik is nie. Lesers op hierdie blad sal gewoonlik statestieke aanhaal wie die slagoffers is, maar hulle wil nie se deur wie die misdade gepleeg word nie. Dit was al gepubliseer dat burgers van sommige lande plofstof gebruik en baie van 'n sekere ander land motors kaap en skere persone pleeg weer bende geweld.
Ek stem saam Piet.
Genade. Het die Wit Jetta gesien en nooit kon raai van die "fonds" in die kattebak. Dit is so ontstellend om te dink ons ry daagliks tussen motors en weet nie wat broei in die motors nie… Scary!